Saturn V
Saturn V oli kanderakett, mida NASA kasutas aastatel 1965–1973. Kolmeastmeline kanderakett töötati välja Apollo programmi jaoks, aga seda kasutati hiljem ka Skylabi orbiidile viimiseks. Kanderaketid startisid 13 korda ja NASA ei kaotanud selle aja jooksul ühtegi meeskonda ega laadungit. Saturn V on siiani maailma pikim, raskeim ja võimsaim kanderakett, selle kogupikkus oli 110,6 meetrit, suurim läbimõõt 10 m ja kogukaal 2934,8 tonni. Lisaks on see siiani ainus kanderakett, mis on viinud inimese Maa-lähedasest orbiidist kaugemale. Kanderakett töötati välja Wernher von Brauni ja Arthur Rudolphi juhtimisel, arendustöösse andsid oma panuse ka ettevõtted Boeing, North American Aviation ja IBM.